open-index/open-wikipedia-markdown huggingface dataset:
Արիանե Ռեդլեր

**Արիանե Ռեդլեր** (. ), ավստրիացի լեռնադահուկորդուհի: Մասնագիտացել է ճեպասահքի (downhill) և գերհսկա սլալոմի (super-G) մրցաձևերում: 2026 թվականի ձմեռային օլիմպիական խաղերի չեմպիոնուհի: Մասնակցել է նաև 2022 թվականի ձմեռային օլիմպիական խաղերին: Մրցանակային տեղեր է գրավել աշխարհի գավաթի խաղարկության մրցափուլերում: 2021 թվականին Սանկտ Անտոնում անցկացված մրցափուլում գերհսկա սլալոմի մրցումներում  զբաղեցնելով յոթերորդ հորիզոնականը՝ առաջին անգամ ընդգրկվել է լավագույն տասնյակում: 2022 թվականի հունվարի 22-ին Ցաուխենզեեում այդ նույն մրցաձևում գրավել է մրցանակային երրորդ տեղը և առաջին անգամ տեղ զբաղեցրել աշխարհի գավաթի խաղարկության մրցափուլի պատվո հարթակին՝ պոդիումին:

2022 թվականի ձմեռային օլիմպիական խաղերում գերհսկա սլալոմի մրցումներում բավարարվել է 20-րդ տեղով:

2026 թվականի փետրվարին՝ Միլան/Կորտինայի ձմեռային օլիմպիական խաղերում ճեպասահքի մրցումներում գրավել է 8-րդ տեղը, մի քանի օր անց Կատարինա Հուբերի թիմակցությամբ նվաճել օլիմպիական չեմպիոնուհու տիտղոսն ու ոսկե մեդալը «թիմային համակցում» մրցաձևում: Փետրվարի 12-ին էլ չորրորդ տեղն է զբաղեցրել գերհսկա սլալոմի մրցումներում՝ մրցանակային երրորդ տեղը գրաված Քոննի Հյուտերին զիջելով ընդամենը 0,01 վայրկյանով:

## Արդյունքները աշխարհի գավաթի խաղարկություններում
### Մրցաշրջաններում գրաված տեղերը

### Մրցափուլային պոդիումներ
*0 հաղթանակ
*2 պոդիում – (2-ն էլ՝ գերհսկա սլալոմ՝ SG մրցաձևում): 26 անգամ տեղ է գրավել լավագույն տասնյակում (14-ը՝ SG-ում, 12-ը՝ DH-ում)

## Արդյունքներն աշխարհի առաջնություններում

## Օլիմպիական արդյունքներ

## Ծանոթագրություններ

## Արտաքին հղումներ

* Ariane Rädler at Ski Austria 
* Ariane Rädler at Milano Cortina 2026
*  

Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Ավստրիացի կանայք
Կատեգորիա:Ավստրիացի մարզիկներ
Կատեգորիա:Դահուկորդուհիներ
Կատեգորիա:Մարզուհիներ
Կատեգորիա:Օլիմպիական մարզիկներ
Դիսպուր

**Դիսպուր** (,  քաղաք Հնդկաստանի հյուսիս-արևելքում, Ասամ նահանգի մայրաքաղաքը։

Դիսպուրի տեղում առաջին բնակավայրերը առաջացել են մ.թ.ա. 2-րդ հազարամյակում։ Մինչև 19-րդ դարի կեսերը Դիսպուրը գյուղ էր. դրա աճը սկսվել է բրիտանական գաղութացումից հետո՝ քաղաքում բացվել է դպրոց, ինչպես նաև հիմնադրվել են թեյի, բրնձի, երկաթի և յուղի վերամշակման գործարաններ։

1973 թվականին Ասամ նահանգի մայրաքաղաքը Շիլոնգից տեղափոխվել է Դիսպուր։ Քաղաքի բնակչությունն այն ժամանակ ընդամենը 1700 մարդ էր, այժմ ( 2012) Դիսպուրում ապրում է 10812 մարդ։ Դիսպուրը սահմանակից է Գուվահատիի, Ջատիայի և Կամուպի խոշոր քաղաքներին։

Այստեղ աճեցնում են թեյ, բրինձ, ջուտ, շաքարեղեգ, բամբակ և ցիտրուսային մրգեր։ Առկա է նաև մետաքսագործություն և փայտամշակման արդյունաբերություն։ Արդյունահանվում են նավթ և ածուխ։ Բնակչության 68%-ը զբզղվում է գյուղատնտեսությամբ։

## Ծանոթագրություններ

## Արտաքին հղումներ
* Информация о городе 

Կատեգորիա:Բնակավայրեր այբբենական կարգով
Կատեգորիա:Հնդկաստանի մայրաքաղաքներ
Կատեգորիա:Հնդկաստանի քաղաքներ
Շիլոնգ (սարահարթ)

**Շիլոնգի սարահարթ**, կամ **Ասամ լեռներ**, սարահարթ է Հնդկաստանի հյուսիս-արևելքում, Մեգհալայա նահանգի արևելյան մասում: Այն բաղկացած է արևմուտքում գտնվող Գարո լեռներից և արևելքում գտնվող Խասի և Ջայնտիա լեռնաշղթաներից: Արբանյակային պատկերները ցույց են տալիս սեղմման ուժերի բազմաթիվ հետքեր հյուսիս-հարավ և արևմուտք-արևելք ուղղություններով: Սարահարթի տակ գտնվող մանտիայում գտնվում են մի քանի խորը տեկտոնական ակտիվության օջախներ:

Սարահարթը ձգվում է արևմուտքից արևելք 350 կիլոմետր՝ Բրահմապուտրա գետի և Արևելյան Բենգալիայի միջև։ Բարձրությունները հասնում են 1961 մ ( Շիլոնգ գագաթ, Խասի լեռնազանգված), Ջայնտիա բլուրներում՝ մինչև 1200 մ, Գարոյում՝ մինչև 600 մ։ Սարահարթը հին բյուրեղային հիմքի ելուստ է։ Շիլոնգ սարահարթի հարավում գտնվում է Երկրի վրա ամենախոնավ վայրերից մեկը՝ Չերապունջի քաղաքը տարեկան ստանում է միջինը 11,764 մմ տեղումներ (առավելագույնը՝ 22,987 մմ (1861)), Մաունսերամում ՝ 13,923 մմ։ Սակայն Խասի լեռների «փակող» ազդեցությունն այնքան մեծ է, որ Չերապունջիից 50 կմ հյուսիս, Շիլոնգ  քաղաքում, տեղումները գրեթե վեց անգամ պակաս են՝ 2296 մմ։

Գերակշռող բուսականությունը թփուտներն ու արևադարձային անձրևային անտառներն են։ Անտառները գրեթե ամբողջությամբ հատվել են կտրող-այրող գյուղատնտեսության պատճառով ՝ մնալով տարածքի միայն 7%-ի վրա։ Հողերը խիստ քայքայված են։

## Տնտեսական գործունեություն
Թեյ ( Ասամի թեյ ), անանասի տնկարկներ և պտղատու այգիներ չափավոր լայնություններում: Խասիի լեռներում աճեցվում են մանդարին և նարինջ , կարտոֆիլ և բրինձ: Ավելի տաք Գարո լեռներում մշակվում են սալոր, տանձ, բանան և բամբակ: Խասիում կան տեղական նշանակության ածխի և կրաքարի հանքավայրեր:

## Տես նաև
* Գարո (ժողովուրդ)
* Գարո լեզու
* Ջայնտիա (ժողովուրդ)
* Խասի (ժողովուրդ)
* Խասի լեզու

## Ծանոթագրություններ

Կատեգորիա:Ասիա
Կատեգորիա:Լեռներ
Կատեգորիա:Հնդկաստան
Կատեգորիա:Հնդկաստանի աշխարհագրություն
Կատեգորիա:Հնդկաստանի լեռնաշղթաներ
Կատեգորիա:Հնդկաստանի լեռներ
Կատեգորիա:Հնդկաստանի սարահարթեր
Կատեգորիա:Պատմական երկրաբանություն
Յաբլանիցա (գետ)

**Յաբլանիցա** (), 85 կիլոմետր երկարությամբ գետ Սերբիայի հարավում։ Հարավային (կամ Յուժնա) Մորավա գետի ձախ վտակն է, այն տալիս է իր անվանումը Յաբլանիցա գավառին և ժամանակակից Սերբիայի Յաբլանիցա շրջանին, որտեղ շրջանը կազմում է գավառի տարածքի մոտ մեկ երրորդը։

## Ծագում
Յաբլանիցան սկիզբ է առնում Գոլջակ լեռից՝ Մեդվեջայի Գրբավցե գյուղի մոտ։ Տարածքը հարուստ է ջերմային աղբյուրներով, ուստի գետի մոտ են գտնվում մի քանի առողջարաններ՝ Ստարա Բանջան, Ռավնա Բանջան և Սիջարինա՝ հայտնի Սիջարինսկա Բանյայով: Maćedonce Retkocersko գյուղում Յաբլանիցան ստանում է ձախ վտակ Չոկոտինսկա ռեկա (Чокинска река), թեքվում է հարավ-արևելք և այդ կետից սկսվում է Յաբլանիցայի շրջանը։ Գետի անունը՝ Յաբլանիցա, սերբերեն նշանակում է բարդի գետ։

## Յաբլանիցայի շրջան
Վերին Յաբլանիցայի շրջանը կազմված է Մաջդան և Ռադան լեռների հարավային լանջերին գտնվող նեղ գետահովտից, Յաբլանիցայի շրջանի արևմտյան անկյունում և Կոսովոյի Պրիշտինայի շրջանի սահմանի մոտ։ Գետը հոսում է դեպի արևելք՝ անցնելով Մեդվեջայի մարզկենտրոնով և Ռույկովաց ու Շիլովո գյուղերով, նախքան Լեբանե քաղաք հասնելը, որտեղ Յաբլանիցան մտնում է նրա հովտի ստորին մասը և հաջորդ 48 կմ-ը հոսում Լեսկովացի ցածրադիր դաշտում, որը Լեսկովացի գոգավորության մի մասն է, որն ինքնին Յուժնա Մորավայի բարդ հովտի մի մասն է։ Շրջանում, Լեբանեի մոտակայքում, գտնվում է Հուստինիան Պրիմայի (Ցարիչին գրադ) հայտնի հնագիտական ​​գտածոն։

Յաբլանիցան հոսում է Ժեդգլովո, Վրանովցե, Բոշնյացե, Տուրեկովաց և Ստոպանյե գյուղերի կողքով, հասնում է Վինարցե՝ Լեսկովաց քաղաքի հյուսիսային արվարձանը, և շրջվում դեպի հյուսիս։ Սկզբում այն ​​հոսում է Վետերնիցա գետին զուգահեռ, որին միանում է Զալուժնիե գյուղի մոտ գտնվող ջրանցքով, ապա՝ Յուժնա Մորավա գետին զուգահեռ։ Դուպլյանե և Պեչենևցե գյուղերից հետո այն թեքվում է դեպի արևելք և թափվում Յուժնա Մորավա։ Պեչենևցեից սկսվում է զուգահեռ հոսք (ջրանցք), որը միացնում է Յաբլանիցա և Տոպլիցա գետերը մոտ 15 կմ հյուսիս։

Յուժնա Մորավայի միջով Յաբլանիցան պատկանում է Սև ծովի ջրահավաք ավազանին, որը զբաղեցնում է 894 կմ2 տարածք։ Այն նավարկելի չէ և ունի 6 մ3/վրկ միջին ջրահեռացում, որը անձրևոտ տարիներին շատ ավելի է աճում, ուստի գետը ողողում է նրա հովիտը, պատճառելով մեծ նյութական վնասներ։

## Ծանոթագրություններ

## Գրականություն
* *Mala Prosvetina Enciklopedija*, Third edition (1985); Prosveta; 
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; 
* «Энциклопедия Югославии» — доктор Томислав Ракичевич, профессор ООН, ПМФ Белградского университета, ЈЛЗ Загреб, 1988 год. (том 5-й, страница 697-я)
* «Сборник трудов Географического факультета Белграда» — Ябланица — Томислав Ракичевич, Белград, 1972 год

## Արտաքին հղումներ

Կատեգորիա:Գետեր այբբենական կարգով
Կատեգորիա:Սերբիայի գետեր
Թրաֆիքինգը Կոսովոյում

Կոսովոն հանդիսանում է կանանց և աղջիկների տարանցման և փոխանակման երկիր, որոնք առևտրային սեռական շահագործման նպատակով դառնում են միջազգային և ներքին առևտրի օբյեկտ:

2017-2021 թվականներին կառավարությունը բացահայտել է մարդկանց թրաֆիքինգի մի շարք զոհերի. մեծ մասը եղել են Կոսովոյից կանայք էին, սակայն զոհերի 60%-ը եղել են երեխաներ, որոնց մեծ մասը ծագումով եղել են հարևան երկրներից (հիմնականում Ալբանիայից)։ 2017 թվականին պաշտոնյաները նշել են, որ իրենց հանդիպած զոհերի մեծ մասը եղել են 18 տարեկանից փոքր աղջիկներ։ Հետագա ուսումնասիրությունը ցույց է տվել, որ զոհերի մեծ մասը Մոլդովայից կամ Ռումինիայից երիտասարդ չափահասներ են։

ԱՄՆ Պետդեպարտամենտի 2022 թվականի մարդկանց թրաֆիքինգի մասին զեկույցի համաձայն՝ Կոսովոն 2-րդ մակարդակի երկիր էր, որը նախատեսված է «այն երկրների համար, որոնց կառավարությունները լիովին չեն համապատասխանում TVPA-ի նվազագույն չափանիշներին, բայց զգալի ջանքեր են գործադրում այդ չափանիշներին համապատասխանելու համար»։ Երկիրը պահպանել է իր 2-րդ մակարդակի կարգավիճակը 2023 թվականին։

## Ժամանակավոր վարչակազմ
1999 թվականին Կոսովոյի պատերազմի ավարտից հետո, ՄԱԿ-ի Կոսովոյում ժամանակավոր վարչակազմի առաքելությունը (UNMIK) ստանձնել է երկրի կառավարումը մինչև 2008 թվականին անկախության հռչակումը: Իր 2004 թվականի զեկույցում Amnesty International-ը հայտարարել է, որ Կոսովոյում մարդկանց թրաֆիքինգը «դարձել է կանանց և աղջիկների հարկադիր մարմնավաճառության համար թրաֆիքինգի հիմնական նպատակակետ երկիր»՝ ՄԱԿ-ի խաղաղապահ գործողությունների դեպարտամենտի ստեղծումից ի վեր: ՄԱԿ-ի խաղաղապահ գործողությունների դեպարտամենտը (DPKO) պնդել է, որ «խաղաղապահները սկսել են դիտվել որպես թրաֆիքինգի խնդրի մի մաս, այլ ոչ թե լուծման», մինչդեռ ՄԱԿ-ի գլխավոր քարտուղարը քննադատել է նպաստող երկրներին՝ իրավախախտումների մեջ մեղադրվող իրենց քաղաքացիներին պատասխանատվության չենթարկելու համար։

## Կոսովոյի Հանրապետության պատասխանը
ԱՄՆ Պետդեպարտամենտի 2022 թվականի մարդկանց թրաֆիքինգի մասին զեկույցի համաձայն՝ «Կոսովոյի կառավարությունը լիովին չի համապատասխանում մարդկանց թրաֆիքինգի վերացման նվազագույն չափանիշներին»։ Այնուամենայնիվ, «այն զգալի ջանքեր է գործադրում դա անելու համար»։ Այն մեծացրել է իրավապահ մարմինների և զոհերի պաշտպանության ջանքերը՝ միաժամանակ պահպանելով մարդկանց թրաֆիքինգի կանխարգելմանն ուղղված աշխատանքը։

## Տես նաև
* Մարդկանց թրաֆիքինգ

## Ծանոթագրություններ

Կատեգորիա:Թրաֆիքինգ
Կատեգորիա:Կոսովոյի Հանրապետություն
Կատեգորիա:Մարդկության դեմ ուղղված հանցագործություններ
Կատեգորիա:Մարդու իրավունքների խախտում
Baby Cute

**Baby Cute** (, իրական անուն՝ **Անաստասիա Իգորևնա Մորոզովա** (), ), ռուսական երգչուհի և ռեփ կատարողուհի։ Հայտնիություն է ձեռք բերել Gazgolder լեյբլի հետ պայմանագիր կնքելուց և իրենց դեբյուտային *SENSATION! A Cute Chaotic Trail* (2024) ալբոմը թողարկելուց հետո։

## Կենսագրություն
### Վաղ տարիներ
Ծնվել է 2003 թվականի ապրիլի 9-ին Սարատովի մարզի Էնգելս քաղաքում։ Վաղ մանկությունից զբաղվել է երաժշտությամբ, սովորել է նվագել դաշնամուր և ավարտել է երաժշտական քոլեջը, օպերային վոկալի բաժնում։

Դեռահաս տարիքում սկսել է ՅուԹյուբում հրապարակել քավեր տարբերակներ և հեղինակային կոմպոզիցիաներ։ 2022 թվականին տեղափոխվել է Մոսկվա, որտեղ ընդունվել է ՌԺԲՀ և շարունակել է զարգացնել երաժշտական կարիերան։

### Կարիերա
Baby Cute-ի առաջին երգերը ստեղծվել են տնային ստուդիայում և տարածվել սոց ցանցերի միջոցով։ Վաղ երգերի թվում են՝ «Денежные поля»-ն և «Бумажный океан»-ը։ 2024 թվականին նա պայմանագիր է կնքել Gazgolder լեյբլի հետ և թողարկել է «Универ» երգի տեսանյութը, որը նկարահանվել է ՌԺԲՀ-ում։ Նույն թվականին թողարկվել է *SENSATION! A Cute Chaotic Trail* դեբյուտային ալբոմը։ 

2025 թվականին երգչուհին մասնակցել է *tribute*-ալբոմի ստեղծմանը, որը նվիրված է եղել Դեցլին, կատարելով «Вечеринка» երգի թարմացված տարբերակը։ Նույն թվականին *#hooligani* ալբոմը զբաղեցրել է The Flow կայքի «2025 թվականի 50 լավագույն ալբոմ» թոփի 31-րդ հորիզոնականը։

## Սկավառակագրություն
**Ստուդիական ալբոմներ**
* *SENSATION! A Cute Chaotic Trail* (2024)
* #hooligani (2025)

## Ծանոթագրություններ

Կատեգորիա:2003 ծնունդներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի ռեփերներ
Կատեգորիա:Ապրիլի 9 ծնունդներ
Կատեգորիա:Ռուս ռեփերներ
Ձերժինսկի (գյուղ, Բելառուս)

**Ձերժինսկի** (), գյուղ Բելառուսում։ Տեղակայված է Գոմելի մարզի Չեչերսկի շրջանի Նիսիմկովիչսկի գյուղական խորհրդում։

Արևմուտքից, հյուսիսից և արևելքից սահմանակից է Չեչերսկի կենսաբանական արգելոցին։

## Աշխարհագրություն
### Տեղադրություն
Գյուղը գտնվում է Չեչերսկից 25 կմ հյուսիս-արևելք, Բուդա-Կոշելովսկայա երկաթուղային կայարանից 62 կմ (Գոմել-Ժլոբին գծի վրա), Գոմելից 80 կմ։

### Ջրագրություն
Բնակավայրը կառուցվախ է Պոկատ գետի վրա (Սոժ գետի վտակ)։

## Տրանսպորտ
Տրանսպորտային կապերը Պոլեսիեից մինչև Չեչերսկ իրականացվում են կեղտոտ ճանապարհով, ապա մայրուղով։ Գյուղի հատակագիծը բաղկացած է կարճ, ուղիղ, միջօրեական փողոցից, որը պատված է փայտե կալվածքներով։

## Պատմություն
Գյուղը հիմնադրվել է 1920-ականների սկզբին նախկին հողատերերի հողերի վրա՝ հարևան գյուղերից եկած վերաբնակիչների կողմից, և անվանակոչվել հայտնի կոմունիստ հեղափոխական Ֆելիքս Ձերժինսկու անունով։ 1930 թվականին կազմակերպվել է կոլտնտեսություն։ Երկրորդ համաշխարհային պատերազմի ճակատներում զոհվել են չորս բնակիչներ։ 1959 թվականի մարդահամարի տվյալներով՝ այն մտնում էր «Սոժ» պետական ​​ֆերմայի մեջ (կենտրոնը՝ Սիդորովիչի գյուղում)։

2006 թվականի հունիսի 1-ից մտնում է Նիսիմկովիչսկի գյուղական խորհրդի մեջ (մինչև 2006 թվականի մայիսի 31-ը՝ Պոլեսկի գյուղական խորհրդի կազմում)։

## Բնակչության թիվ
2004 թվականին գյուղում կար 11 տնային տնտեսություն, 23 բնակիչ, իսկ 1959 թվականի ԽՍՀՄ մարդահամարով, որով հստակեցվել է նաև Բելառուսի բնակչությունը՝ 63 բնակիչ։ Նման միտում կա նաև ամբողջ Չիչերսկի շրջանում․ 1959 թվականի 44600 բնակչից 2026 թվականին մնացել է 13965-ը

## Ծանոթագրություններ

## Գրականություն
* Гарады і вёскі Беларусі: Энцыклапедыя. Т.2, кн.2. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: БелЭн, 2005. 520с.: іл. Тыраж 4000 экз. ISBN 985-11-0330-6 ISBN 985-11-0302-0

Կատեգորիա:Գոմելի մարզ
Կատեգորիա:Բելառուսի բնակավայրեր
Կատարինա Ռամզաուեր

**Կատարինա Ռամզաուեր** (գերմաներեն՝ Katharina Ramsauer. ), ավստրիացի դահուկապարուհի: Մասնակցել է 2022 և 2026 թվականների ձմեռային օլիմպիական խաղերին:

## Մարզական կարիերա
Կատարինան դահուկային սպորտով զբաղվել է 2011 թվականից: 2017 թվականին ձմեռային ունիվերսիադայում երկու բրոնզե մեդալ է նվաճել: 2022 թվականի ձմեռային օլիմպիական խաղերում գրավել է 19-րդ տեղը և եզրափակիչ փուլ չի անցել:

## Անձնական կյանք
Կատարինան սովորել է ավստրիական Բրաունաու քաղաքի տեխնիկական քոլեջում, ստացել մարզական գիտության բակալավրի և մագիստրոսի աստիճաններ:

## Մարզական արդյունքներ
### Ձմեռային օլիմպիական խաղեր

### Աշխարհի առաջնություններ

### Աշխարհի գավաթի խաղարկություններ
#### Մրցաշրջաններում գրաված տեղերը

## Ծանոթագրություններ

## Արտաքին հղումներ

* Katharina Ramsauer at Milano Cortina 2026
* 
* 

Կատեգորիա:Ավստրիացի մարզիկներ
Կատեգորիա:Մարզուհիներ
Կատեգորիա:Օլիմպիական մարզիկներ
Կատեգորիա:Ավստրիացի կանայք
Կատեգորիա:Դահուկորդներ
Աբդալլահ Մահմուդ էլ Սաիդ Բեհիթ

**Աբդալլահ Մահմուդ էլ Սաիդ Բեհիթ** (արաբ․՝ عبد الله السعيد, ), եգիպտացի ֆուտբոլիստ, որը որպես հարձակվողական կիսապաշտպան խաղացել է «Զամալեկում»։ Խաղացել է Եգիպտոսի ազգային հավաքականում և մասնակցել է 2018 թվականի Աշխարհի առաջնությանը։

## Ակումբային կարիերա
Սաիդը իր կարիերան սկսել է հարազատ քաղաքի՝ «Իսմայիլի» ակումբում։ Նորամուտը թիմի կազմում նշել է 2003 թվականին Եգիպտոսի լիգայում։ 2011 թվականին Աբդալլահը տեղափոխվել է մայրաքաղաքային «Ալ-Ահլի» ակումբ։ 2012 թվականին օգնել է թիմին հաղթել CAF Չեմպիոնների լիգան։ Նույն թվականին մասնակցել է Ճապոնիայում կայացած ՖԻՖԱ-ի աշխարհի ակումբային առաջնությանը, որտեղ խաղացել է մեքսիկական «Մոնտերեյ», բրազիլական «Կորինտիանս» և ճապոնական «Սանֆրեչե Հիրոսիմա» թիմերի դեմ խաղերում։ 2013 թվականին դարձել է Եգիպտոսի չեմպիոն և կրկին նվաճել CAF Չեմպիոնների լիգան։ Նույն թվականին երկրորդ անգամ մասնակցել է Մարոկկոյում կայացած աշխարհի ակումբային առաջնությանը։ Մրցաշարում խաղացել է չինական «Գուանչժոու Էվերգրանդե Տաոբաոյի» և մեքսիկական «Մոնտերեյի» դեմ խաղերին։ Հետագայում ևս 3 անգամ հաղթել է առաջնությունում։

## Միջազգային կարիերա
2005 թվականին որպես Եգիպտոսի երիտասարդական հավաքականի անդամ մասնակցել է Նիդերլանդներում կայացած աշխարհի երիտասարդական առաջնությանը։ 2008 թվականի հունիսի 14-ին Մալավիի հավաքականի դեմ 2010 թվականի աշխարհի առաջնության որակավորման խաղում Սաիդը նորամուտն է նշել Եգիպտոսի ազգային հավաքականի կազմում։ 2015 թվականի նոյեմբերի 17-ին, 2018 թվականի Աշխարհի առաջնության որակավորման փուլի Չադի դեմ խաղում, խփել է առաջին գոլը ազգային հավաքականի կազմում։ 2017 թվականին ազգային հավաքականի կազմում նվաճել է Գաբոնում կայացած Աֆրիկայի ազգերի գավաթի արծաթե մեդալը։ Նա մրցաշարում խաղացել է Մարոկկոյի, Գանայի, Կամերունի, Բուրկինա Ֆասոյի, Մալիի և Ուգանդայի հավաքականների դեմ խաղերին։ Ուգանդացիների դեմ խաղում Աբդալլահը գոլ է խփել։

2018 թվականին Սաիդը մասնակցել է Ռուսաստանում կայացած աշխարհի առաջնությանը։ Մրցաշարում խաղացել է Ուրուգվայի, Ռուսաստանի և Սաուդյան Արաբիայի թիմերի դեմ խաղերին։

### Գոլեր Եգիպտոսի ազգային հավաքականի կազմում

## Նվաճումներ

; Թիմ

; Ալ-Ահլի (Կահիրե)

* Եգիպտոսի ֆուտբոլի առաջնություն (4)՝ 2013/2014, 2015/2016, 2016/2017, 2017/2018
* Եգիպտոսի գավաթի 2016/2017 թվականների հաղթող
* CAF Չեմպիոնների լիգայի հաղթող (2)՝ 2012, 2013
* 2014 թվականի CAF Կոնֆեդերացիաների գավաթի հաղթող
* CAF Սուպերգավաթի հաղթող (2)՝ 2013, 2014

; Միջազգային

; Եգիպտոս

* 2017 թվականի Աֆրիկայի ազգերի գավաթ

## Ծանոթագրություններ

Կատեգորիա:Եգիպտոսի հավաքականի ֆուտբոլիստներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Եգիպտացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
DK (յություբեր)

**DK** (, իրական անուն՝  **Դանիլա Վլադիմիրովիչ Կաշին** (), ), ռուսական յություբեր, սթրիմեր, ռեփեր և հեղինակ կատարող, ձայնագրող պրոդյուսեր։

## Կենսագրություն

### Վաղ տարիներ
Ծնվել է 1996 թվականի նոյեմբերի 6-ին Կազանում։ Նրա հայրը լքել է ընտանիքը, երբ Դանիլան երեխա էր։

Մանկության տարիներին սովորել է երաժշտական դպրոցում դաշնամուրի ուղղվածությամբ, սակայն չի ավարտել այն։ 11 տարեկան հասակում սկսել է աշխատել FL Studio ծրագրով և ստեղծել է իր առաջին երաժշտական կոմպոզիցիաները։

### Կարիերա
Բլոգերի ՅուԹյուբի առաջին նախագիծը դարձել է «Կակտուսիկի շոու»-ն, բայց նա հայտնիության չի արժանացել և Կաշինը լքել է այդ ալիքը։ 2012-ից 2013 թվականներին թողարկել է սեփական ՅուԹյուբյան ալիք, որտեղ հրապարակել է երաժշտական պարոդիաներ և հայտնի երգերի ռիմեյքներ, ինչպես նաև խաղերի մասին տեսահոլովակներ։

2016-ից 2018 թվականներին թողարկել է սեփական երգերի տեսահոլովակներ և երգեր, միավորելով ռեփի և էլեկտրոնային երաժշտության միավորները։ 2017 թվականին նրան հայտնիություն է բերել յություբեր և երաժիշտ CMH-ի հետ «Мемы» երգի համատեղ տեսահոլովակը, որը հավաքել է երկու և ավելի միլիոն դիտում։ Նույն ժամանակ սկսել են հայտնիության արժանանալ իր այլ կատարողների պարոդիա տեսահոլովակները։

2017-ից 2022 թվականներին թողարկել է մի շարք երաժշտական ալբոմներ՝ «*36 и 6*» (2017), «*Ненаход*» (2019), *Synonim* (2020), *Hypocrite EP* (2021) и *Trap pap Dad Sad* (2022)։

2021 թվականին Կաշինը սկսել է ուղիղ հեռարձակումներ անց կացնել Twitch հարթակում *dkincc* անվան ներքո։

## Սկավառակագրություն

## Բաթլ ռեփ
; «ՌեթՅոու բաթլ»

## Ծանոթագրություններ

### Մեկնաբանություններ


### Աղբյուրներ

Կատեգորիա:Ռուս ռեփերներ
Կատեգորիա:Ռուս երգիչ-երգահաններ
Յոհաննա Ռայխերտ

**Յոհաննա Ռայխերտ** (գերմաներեն՝ Johanna Reichert. ), ավստրիացի ձեռնագնդորդուհի, «Թյուրինգեր» թիմի և Ավստրիայի կանանց ազգային հավաքականի խաղացող:

### Ակումբային կարիերա
Յոհաննան ձեռքի գնդակի պարապմունքների հաճախել է հայրենի Կոռնոյբուրգի «Ունիոն Կոռնոյբուրգ» ակումբում: 2019-20 մրցաշրջանից հանդես է եկել «ВАТ Ացգերսդորֆ» թիմում, որի կազմում 2019-20 թվականներին մասնակցել է Եվրոպայի ձեռքի գնդակի ֆեդերացիայի գավաթի խաղարկությանը, 2020-21 թվականներին՝ Եվրոպական լիգայի մրցաշարին: 

2021 թվականի ամռանը տեղափոխվել է Գերմանիայի բունդեսլիգայում հանդես եկող  «Թյուրինգեր» ակումբ:

### Ազգային հավաքականում
2019 թվականի սեպտեմբերին Ռայխերտը հրավիրվել է Ավստրիայի կանանց ազգային հավաքական, որի կազմում 2021 թվականին մասնակցել է ձեռքի գնդակի աշխարհի կանանց առաջնությանը, գրավել 16-րդ տեղը: 

## Մարզական նվաճումներ
***[[Եվրոպա]]յի ձեռքի գնդակի կանանց լիգա (EHF European League)**
***Հաղթող*: 2025

## Անհատական մրցանակներ
* Եվրոպական լիգայի ամենաարժեքավոր խաղացող - 2025
* Եվրոպական լիգայի լավագույն գոլահար (110 գոլ). 2025 թ.

## Ծանոթագրություններ

## Արտաքին հղումներ
* Յոհաննա Ռայխերտ. վիճակագրություն

Կատեգորիա:Ավստրիացի կանայք
Կատեգորիա:Մարզուհիներ
Գործազրկությունը Ռուսաստանում

[thumb|right|Տեսողության խնդիրներ ունեցող աշխատանք փնտրող անձը<nowiki/>[Եկատերինբուրգ|Եկատերինբուրգում, 2018 թվական]]
thumb|Գործազրկության մակարդակը Ռուսաստանի Դաշնությունում, 1992 թվականից մինչև այսօր
Ռուսաստանի բնակչության զբաղվածության մակարդակը բավականին բարձր է եղել խորհրդային դարաշրջանի ավարտից ի վեր, երբ ծնելիության մակարդակը նվազել է, իսկ տնտեսությունում ներգրավված կանանց թիվը կտրուկ աճել։ 1990-ականների աշխատաշուկայի ճգնաժամից հետո, 1990-ականներին Ռուսաստանի տնտեսապես ակտիվ բնակչության անկումը և տնտեսական աճի վերսկսումը հանգեցրել են զբաղվածության աճի և գործազրկության մակարդակի նվազմանը։

Ռուսաստանում գործազուրկների թիվը գնահատվում է Դաշնային պետական վիճակագրական ծառայության (Ռոսստատ) կողմից՝ բնակչության հարցումների միջոցով՝ օգտագործելով հատուկ մեթոդ։ Ըստ 2016 թվականի սեպտեմբերի, Ռուսաստանում գործազրկության պաշտոնական վիճակագրական մակարդակը, ըստ Ռոսստատի, կազմել է տնտեսապես ակտիվ բնակչության (աշխատուժի) 5.2%-ը կամ 4.0% միլիոն մարդ, անփոփոխ 2015 թվականի սեպտեմբերից։

Զբաղվածության կենտրոններում գրանցված գործազուրկների թիվը 2015 թվականի հոկտեմբերի 18-ին կազմել է 917,000 մարդ, իսկ 2016 թվականի հունիսի 22-ին՝ 991,000։ Գրանցված գործազրկության այդքան ցածր մակարդակը բացատրվում է նրանով, որ զբաղվածության կենտրոնները ավտոմատ կերպով գրանցումից հանում են բոլոր այն գործազուրկներին, որոնք երկու անգամ անընդմեջ հրաժարվել են իրենց առաջարկվող աշխատանքից։ Բացի այդ, զբաղվածության կենտրոններում առաջարկվող աշխատատեղերի մեծ մասը վճարվում է նվազագույն աշխատավարձով։ Գործազրկության նպաստի վճարման առավելագույն ժամկետը մեկ տարի է՝ սկսած վերջին աշխատանքից ազատման օրվանից։

Գոյություն ունի լայնորեն տարածված ստվերային զբաղվածություն (2014 թվականից ի վեր տնտեսապես ակտիվ բնակչության ավելի քան 20%-ը), ինչը անհամապատասխանություն է առաջացնում պաշտոնական և արդյունավետ զբաղվածության վիճակագրության միջև: *«Նեզավիսիմայա գազետա»*-ի կողմից մեջբերված տվյալների համաձայն, վկայակոչելով Ռուսաստանի Դաշնության կառավարության նախագահի տեղակալ Օլգա Գոլոդեցին, 2013 թվականին Ռուսաստանի աշխատունակ տարիքի քաղաքացիների 44%-ը (86 միլիոնից 38 միլիոնը) (կանանց համար՝ 16-54, տղամարդկանց համար ՝ 16-59) պաշտոնական աշխատանք չի ունեցել։

Ռուսաստանում զբաղվածությանը ազդող մեկ այլ խնդիր է այն, որ որոշ գործատուներ դեռևս կիրառում են սեռային և տարիքային խտրականություն։ Կանայք ակտիվորեն զբաղված են տնտեսությունում, և 21-րդ դարում նկատվել է սեռային խտրականության նվազում. օրինակ, ըստ Grant Thornton International-ի, 2014 թվականին Ռուսաստանում ընկերությունների ղեկավարների շրջանում կանանց թիվը կազմել է 43%, ինչը աշխարհում ամենաբարձր ցուցանիշն է։ Գործատուների կողմից ամենատարածված խտրականությունը տարիքային խտրականությունն է, երբ տղամարդկանց աշխատավարձը նվազում է 38 տարեկանից հետո, իսկ կանանցը՝ 44 տարեկանից հետո։

## Տես նաև

* Պորտաբուծություն

## Ծանոթագրություններ
Կատեգորիա:Ռուսաստանի տնտեսություն
Կատեգորիա:Գործազրկություն
Կատեգորիա:Ռուսաստանի հասարակություն
Փոս (հուշարձան)

**Փոս** () հուշարձանը գտնվում է Բելառուսի մայրաքաղաք Մինսկում։ Այն տեղակայված է Մելնիկայտե փողոցում և նվիրված է Հոլոքոստի զոհերին։ 1942 թվականի մարտի 2-ին նացիստները այստեղ մահապատժի են ենթարկել Մինսկի գետտոյի մոտ 5000 բանտարկյալների։

## Նկարագրություն
Հուշարձանը տեղադրվել է 1947 թվականին։ Իդիշ լեզվով արձանագրության տեքստը գրել է բանաստեղծ Խաիմ Մալտինսկին։

Սա ոչ միայն Բելառուսում, այլև ամբողջ ԽՍՀՄ-ում Հոլոքոստի զոհերին նվիրված առաջին հուշարձանն էր, որին թույլատրվեց ունենալ իդիշ լեզվով արձանագրություն։ Սակայն հետո Մալտինսկին (1949 թվականին) և քարագործ Մորդուխ Սպրիշենը (1952 թվականին) ձերբակալվեցին և ուղարկվեցին Գուլագի ճամբարներ՝ «կոսմոպոլիտիզմի՝ հրեական բուրժուական ազգայնականության դրսևորման» մեղադրանքով, այդ թվում՝ հուշարձանի վրա ուղղակիորեն հրեաների մասին արտահայտություն փորագրելու համարձակության համար, այլ ոչ թե «խաղաղ խորհրդային քաղաքացիների» մասին սահմանված արտահայտության։

2000 թվականին հուշարձանի կենտրոն տանող աստիճանների երկայնքով տեղադրվեց «Վերջին ճանապարհորդությունը» բրոնզե քանդակը։ Այն պատկերում է դատապարտված նահատակների մի խումբ, որոնք իջնում ​​են փոսի հատակը։ Հուշարձանի ստեղծման համար պահանջվել է ութ տարի։ Ճարտարապետը Լեոնիդ Լևինն էր։ Քանդակագործներն էին Ալեքսանդր Ֆինսկին և Է. Պոլոկը։

Հուշարձանի վերակառուցման ընթացքում մեքենաներ կամ մեխանիզմներ չեն օգտագործվել. բոլոր աշխատանքները կատարվել են ձեռքով, այդ թվում՝ քանդակի հիմքի կառուցումը։ Պեղումներ չեն իրականացվել։

Սկզբնական նախագծի համաձայն՝ քանդակային խումբը պետք է լիներ ավելի կոնկրետ, թեև բավականին աբստրակտ (ջութակահարի և հղի կնոջ կերպարները ավելի շատ նման կլինեին կոմպոզիտների)։ Սակայն, ի վերջո, ընտրվեց ավելի արտահայտիչ գեղագիտություն, որը զուրկ էր որևէ ազգային բնույթից։

Հուշարձանը բազմիցս ենթարկվել է վանդալների հարձակումների:

## Ծանոթագրություններ

## Արտաքին հղումներ
* Памятник Яма

Կատեգորիա:2000 քանդակներ
Կատեգորիա:Հոլոքոստի վայրեր
Կատեգորիա:Բելառուսի հուշարձաններ
Ընտանիք (ամսագիր)

**Ընտանիք** (), շաբաթական պարբերականությամբ լույս տեսնող ամսագիր Ռուսական կայսրությունում։

## Պատմություն
Նկարազարդ ամսագիրը հրատարակվում էր Մոսկվա քաղաքում 1892-1905 թվականներին ազգությամբ հրեա Աբրահամ Լիպսկերովի կողմից, որը նույն տարի քաղաքական պատճառներով անգլիկանություն էր ընդունել՝ Լևենսոնի տպարանի խմբագրությամբ:

## Բնույթ
«Ընտանիք» ամսագիրը բուրժուական հրատարակություն էր՝ «ընտանեկան ընթերցանության համար», որը նախատեսված էր վաճառականների և բուրժուազիայի համար: Ամսագրում տեղ էին գտնում հանրաճանաչ հոդվածներ, գրական, թատերական և երաժշտական ​​ակնարկներ, պատմական ակնարկներ և ճանապարհորդական գրառումներ, վեպեր, պատմվածքներ, բանաստեղծություններ և դրամատիկական ստեղծագործություններ (բնօրինակ և թարգմանված):

Ամսագրում նաև տեղ էին գտնում հոդվածներ գյուտերի, նորաձևության և սպորտի մասին: Հատուկ բաժնում ներկայացված էին խնդիրներ, շարադներ, հանելուկներ և խաղեր: Հրատարակությունը լավ նկարազարդված էր:

Ամսագրերից մեկը պահվում է Լև Տոլստոյի «Յասնայա Պոլյանա» թանգարան-կալվածքում:

## Ծանոթագրություններ

## Գրականություն
* 
* 

## Աղբյուրներ
* 

## Արտաքին հղումներ
* Московские газеты 19 века
* Список статей. Еврейская энциклопедия в 16 томах.

Կատեգորիա:Ռուսական կայսրության ամսագրեր
Կատեգորիա:Մշակութային պարբերականներ
Կատեգորիա:Գրական պարբերականներ
Կատեգորիա:Ժամանցային պարբերականներ
Կատեգորիա:Լրատվական պարբերականներ
Կատեգորիա:Մարզական պարբերականներ
Կատեգորիա:Տնտեսական պարբերականներ
Ժանին Ռոսներ

**Ժանին Ռոսներ ** (գերմաներեն՝ Jeannine Rosner. ), ավստրիացի չմշկավազորդուհի, 2025 թվականի աշխարհի պատանեկան առաջնության չեմպիոնուհի, 2026 թվականին Միլան/Կորտինայում անցկացված ձմեռային օլիմպիական խաղերի մասնակից:

## Մարզական կարիերա
Ռոսները բարձր պատվի է արժանացել. նա հանդիսացել է Ավստրիայի հավաքականի դրոշակակիրը 2024 թվականի պատանեկան ձմեռային օլիմպիական խաղերում:

2025 թվականին չմշկավազքի աշխարհի պատանեկան առաջնությունում նա երեք ոսկե մեդալ է նվաճել, ինչպես նաև հաղթող է ճանաչվել միավորների ընդհանուր հաշվարկով: Մասնակցելով «Աշխարհի գավաթ 2» մրցաշարի՝ Կալգարիում անցկացված մրցափուլին՝ աշխարհի պատանեկան նոր ռեկորդ է սահմանել  3000 մետր մրցավազքում: Երիտասարդ մարզուհին վատ չի հանդես եկել իր առաջին ձմեռային օլիմպիադայում՝ 2026 թվականին Միլան/Կորտինայում կայացած օլիմպիական խաղերում. «զանգվածային մեկնարկ» անվանումը կրող մրցաձևում նա տեղ է գրավել լավագույն տասնյակում՝ զբաղեցնելով 8-րդ հորիզոնականը:

## Ծանոթագրություններ

## Արտաքին հղումներ
* Jeannine Rosner at SpeedSkatingNews
* Jeannine Rosner at Milano Cortina 2026
* Official website of Jeannine & Sarah Rosner 

Կատեգորիա:Մարզուհիներ
Կատեգորիա:Ավստրիացի կանայք
Կատեգորիա:Օլիմպիական մարզիկներ